AJUDES ECONÒMIQUES PER A LA REALITZACIÓ D'ESTADES DE MOBILITAT EN L'ÀMBIT INTERNACIONAL PER A ESTUDIANTS DEL PROGRAMA DE DOCTORAT EN CIÈNCIES EXPERIMENTALS I BIOSANITÀRIES. CURS ACADÈMIC 2024-2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55095)
  + [Valencià](/va/acuerdo/55714)






Selector de idioma

Leer

* [Español](/es/acuerdo/55109)
* [Valencià](/va/acuerdo/55749)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES ECONÒMIQUES PER A LA REALITZACIÓ D'ESTADES DE MOBILITAT EN L'ÀMBIT INTERNACIONAL PER A ESTUDIANTS DEL PROGRAMA DE DOCTORAT EN CIÈNCIES EXPERIMENTALS I BIOSANITÀRIES. CURS ACADÈMIC 2024-2025[Butlletí Oficial Universitat d'Alacant](/ca/Publicacion)
=============================================================================================================================================================================================================================================================

Secretaria General

Butlletí Oficial Universitat d'Alacant





AJUDES ECONÒMIQUES PER A LA REALITZACIÓ D'ESTADES DE MOBILITAT EN L'ÀMBIT INTERNACIONAL PER A ESTUDIANTS DEL PROGRAMA DE DOCTORAT EN CIÈNCIES EXPERIMENTALS I BIOSANITÀRIES. CURS ACADÈMIC 2024-2025

Data d'aprovació
:   09/01/2025

Data de publicació
:   14/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55424)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55975)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55110)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES ECONÒMIQUES PER A LA REALITZACIÓ D'ESTADES DE MOBILITAT EN L'ÀMBIT INTERNACIONAL PER A ESTUDIANTS DEL PROGRAMA DE DOCTORAT EN CIÈNCIES EXPERIMENTALS I BIOSANITÀRIES. CURS ACADÈMIC 2024-2025&url=https://www.boua.ua.es/va/acuerdo/55087)

**Títol:** AJUDES ECONÒMIQUES PER A LA REALITZACIÓ D'ESTADES DE MOBILITAT EN L'ÀMBIT INTERNACIONAL PER A ESTUDIANTS DEL PROGRAMA DE DOCTORAT EN CIÈNCIES EXPERIMENTALS I BIOSANITÀRIES. CURS ACADÈMIC 2024-2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 9 de gener de 2025

AJUDES ECONÒMIQUES PER A LA REALITZACIÓ D'ESTADES DE MOBILITAT EN L'ÀMBIT INTERNACIONAL PER A ESTUDIANTS DEL PROGRAMA DE DOCTORAT EN CIÈNCIES EXPERIMENTALS I BIOSANITÀRIES. CURS ACADÈMIC 2024-2025

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes per a impulsar la mobilitat dels estudiants del programa de doctorat en Ciències Experimentals i Biosanitàries durant el desenvolupament de la tesi doctoral. Es pretén d'aquesta manera facilitar la realització d'activitats d'investigació relacionades amb el contingut científic de la tesi doctoral en universitats o centres d'investigació (incloent-hi departaments R+D d'empreses) situats fora d'Espanya amb la finalitat promoure la presentació de tesis doctorals que opten a la menció internacional en el títol de doctora o doctor per la Universitat d'Alacant.

La subvenció es dedicarà a les despeses de desplaçament, allotjament o manutenció d'estudiants a l'estranger, i serà compatible amb qualsevol altra ajuda o beca que tinga la mateixa finalitat.

2.    Requisits de les persones beneficiàries

Podrà sol·licitar aquesta ajuda l'alumnat que:

·         Estiga matriculat en el curs 2024-2025 en el programa de doctorat en Ciències Experimentals i Biosanitàries.

·         Que haja fet o farà una estada d'una duració mínima d'1 mes, entre l'1 de setembre de 2024 i el 31 de juliol de 2025, coincidint, excepte excepcions justificades, amb els períodes acadèmics o els de l'activitat ordinària dels centres de destinació.

·         Que l'estada es realitze en universitats, centres d'investigació o departaments R+D d'empreses situats fora d'Espanya, i que la subvenció es dedique a sufragar despeses de desplaçament, allotjament o manutenció.

3.    Nombre i dotació de les beques

Es concedirà un nombre màxim de 3 ajudes, i es distribuirà l'assignació fins a un màxim de 950 € cadascuna. En el cas que el nombre de sol·licituds rebudes fora inferior a tres, l'import de cada ajuda seria de 1.425 euros.

L'import de l'ajuda podrà ser utilitzat únicament per a desplaçament, allotjament o manutenció.

Només es pot optar a una ajuda d'esta convocatòria per estudiant.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda serà del 20 de gener al 21 de febrer del 2025.

4.2 Procediment de presentació

La documentació es presentarà a través del [formulari](https://cvnet.cpd.ua.es/uaCuestionarios/preguntas.aspx?idcuestionario=208463&idioma=va) que a aquest efecte està disponible en la pàgina web de l'Oficina de Pràctiques en Empresa, Mobilitat i Inserció Laboral (l'OPEMIL) <https://ciencias.ua.es/va/opemil/beques-i-ajudes/beques-i-ajudes.html>, amb indicació de les dades d'aqudesta convocatòria.

S'hi adjuntarà la següent documentació:

·         Memòria del treball de recerca que desenvoluparà la persona sol·licitant en la qual es justifique l'oportunitat de l'estada, el pla de treball, la duració i el centre receptor en què es realitzarà, amb la conformitat del director o la directora de la tesi.

·         Document d'acceptació de l'estada pel centre receptor degudament firmada i en què conste la data d'estada prevista.

·         Historial cientificotècnic del grup i de la persona investigadora d'acolliment del centre receptor.

·         Expedient acadèmic, quan no estiga en poder de la Universitat d'Alacant.

5.    Criteris d'adjudicació

L'assignació d'ajuda es realitzarà seguint els següents criteris:

1.       Pla de treball, duració de l'estada, adequació al pla de treball proposat, situació de desenvolupament del projecte de tesi en relació amb els objectius plantejats (màxim 5 punts).

2.       Idoneïtat i qualitat del centre de destinació en relació amb la millora de la formació de les persones beneficiàries (màxim 5 punts).

3.       Obtenció d'aquesta ajuda en convocatòries anteriors. Puntuarà positivament NO haver sigut beneficiari o beneficiària d'aquesta ajuda en convocatòries anteriors (màxim 2 punts).

En cas d'empat, es valoraran els expedients acadèmics. A igualtat de dos o més expedients acadèmics, tindrà prioritat qui presente un nombre superior de crèdits superats. Si l'empat persisteix, tindrà prioritat qui presente un nombre superior de crèdits qualificats amb Matrícula d'Honor i Excel·lent. Si l'empat persisteix, es considerarà la inexistència en l'expedient acadèmic de suspensos.

En qualsevol cas, tindran prioritat els i les estudiants que no hagen sigut beneficiats/des amb alguna d'aquestes ajudes en anteriors convocatòries o que no hagen obtingut una altra ajuda per a estudis de màster.

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria, la Coordinadora Acadèmica de Postgrau de la Facultat de Ciències, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és la secretaria de l'Oficina de Pràctiques, Mobilitat i Inserció Laboral (l'OPEMIL), contacte: [euxahsvg.luuawddepd@mr.bh](mailto:hpukaumt.fhqylbzzkh@ao.yn).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera, se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

-              Degana o degà de la Facultat de Ciències, o persona que la/el substituïsca.

Secretaria:

Coordinadora acadèmica de Postgrau, o persona que la substituïsca.

Vocals:

-              Coordinadora del programa de doctorat, o persona que la substituïsca.

-              Administradora o administrador del Centre, o persona que la/el substituïsca.

Els membres integrants de la Comissió de Valoració firmaran un document d'absència de conflicte d'interessos ([DACI](https://sge.ua.es/va/subvencions/models-subvenciones.html)).

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://ciencias.ua.es/es/opemil/becas-y-ayudas/becas-y-ayudas.html>, que substitueix la notificació a les persones interessades i té els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la publicació mitjançant instància genèrica a través de l'e-Administració.

Transcorregut aqueste termini, s'elaborarà la relació definitiva de sol·licituds admeses i excloses, que serà remesa a la Comissió de Valoració per a l'avaluació.

La proposta de resolució provisional de les ajudes es publicarà a partir del 17  de març del 2025. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que consideren pertinents davant l'òrgan gestor mitjançant instància genèrica a través de l'e-Administració.

Després d'aquest termini i, si escau, resoltes les al·legacions presentades, la rectora dictarà la resolució definitiva de concessió.

8.    Marc legal i pressupostari

Aquesta convocatòria amb codi 2025SBV028 serveix de base reguladora i es troba recollida en la línia de subvenció 2025SL031 del Pla Estratègic de Subvencions 2025 de la Universitat d'Alacant.

La subvenció assignada s'ajustarà a allò que disposa la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el reglament de la Llei 38/2003; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 2.850€ euros, serà sufragada amb càrrec al capítol IV orgànica 37.14.9D.95.69 del pressupost de la Facultat de Ciències. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

9.    Obligació, justificació de les persones beneficiàries i pagament

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

1.    L'activitat subvencionada ha de realitzar-se des de 2024 fins a 2025.

A més, són obligacions de les persones beneficiàries l'acceptació i la justificació de l'ajuda, les previstes en l'article 14 de la Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i elsl òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

d)      Incorporarse a la universitat durant el curs acadèmic 2024-2025 en la data prèviament fixada. Tot aquell o aquella estudiant que no inicie el seu període d'estudis en la data fixada perdrà el dret a percebre l'ajuda concedida. Si el motiu de la incorporació posterior no fora imputable a la persona beneficiària, l'import es prorratejarà durant el període efectiu de benefici.

e)      Presentar una certificació del representant legal del centre d'investigació receptor en la qual constarà el dia d'inici i el de finalització de l'estada.

f)        Presentar una memòria descriptiva del treball realitzat, amb una extensió màxima de 1.000 paraules, en la qual hi haurà el vistiplau del director o la directora de la tesi. Aquesta memòria estarà encapçalada pel títol del projecte de tesi i per la referència de l'ajuda.

9.2 Justificació de les persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i l'aplicació dels fons percebuts fins al 31 d'octubre del 2025 mitjançant la presentació de:

·         Memòria d'activitats.

·         [Fitxer de tercers](https://web.ua.es/es/sedealicante/documentos/formularios/ficha-de-terceros-formulario-datos-personales-conferenciante.pdf) i fotocòpia del DNI en vigor, si no està en poder de la Universitat d'Alacant.

Després de la justificació, la Universitat procedirà d'ofici al pagament de la subvenció concedida.

L'incompliment de les obligacions esmentades implicarà l'anul·lació de l'ajuda concedida i el reintegrament de les quantitats percebudes indegudament.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [wai@jx.gp](mailto:tme@mf.xq).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que establix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 9 de gener de 2025

La rectora,

PD de signatura, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03317 Sant Vicent del Raspeig - Alacant  
 Tel. 56 413 0563 - Fax 24 577 7487](https://www.google.es/maps/@94.172412,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12578&trk=tyah&trkInfo=tarId%0A2329274776316%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)